**Ա Մ Փ Ո Փ Ա Թ Ե Ր Թ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

|  |  |  |  |  |
| --- | --- | --- | --- | --- |
| Հ/Հ | Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | Եզրակացություն | Կատարված փոփոխությունը |
| 1 | 2 | 3 | 4 | 5 |
| 1) | ՀՀ ֆինանսների նախարարության 15.12.2020թ. N 01/8-1/18551-2020 գրություն | 1. COVID-19-ով և ռազմական գործողություններով պայմանավորված ծախսերի հրատապ կատարելու անհրաժեշությամբ, որպես տեխնիկական լուծում դիտարկված այլ եկամուտների ավելացումը ենթակա է վերաձևակերպման, որին հնարավոր կլինի անդրադառնալ բյուջեի կատարման տարեկան արդյունքներով, գնահատման հիմքում ունենալով տարեկան բյուջեի կատարողականի գծով տնտեսումների հնարավորությունը՝ ծրագրերի/միջոցառումների գծով վերաբաշխումների իրականացման սահմանափակման միջոցով։  2. Վերաբաշխումների իրականացման նպատակահարմարության հարցը անհրաժեշտ է քննարկման առարկա դարձնել նաև օրենսդրությամբ կառավարությանը վերապահված ծախսերի 3%-ի վերաբաշխումների չափաքանակի սահմանման տեսանկյունից, այսպես 08․12․2020թ-ի դրութամբ հաստատված բյուջեի ծախսերի նկատմամբ հաշվարկված վերաբաշխումները՝ առանց համավարակի և ռազմական գործողություններով պայմանավորված ծախսերի գծով կատարված վերաբաշխումների, կազմում է 2,9 տոկոս, կամ մնացորդային գումարը՝ ընդամենը 1,9 մլրդ դրամ։  3. Եթե Նախագծով նախատեսված հատկացումը կանխավճար է, ապա առաջարկում ենք վերոնշյալ համայնքների խնդիրներին անդրադառնալ 2021 թվականին (առաջիկա տարվա պետական բյուջեով նախարարությանը հատկացվող գումարների շրջանակներում):  Միաժամանակ Նախագծում առկա խմբագրական բնույթի թերությունների կապակցությամբ առաջարկում ենք.  ա) Նախագծի N 1 և N 3 հավելվածներում «ՀՀ Տավուշի մարզպետարան» բառերը փոխարինել «ՀՀ տարածքային կառավարման և ենթակառուցվածքների նախարարություն» բառերով և աղյուսակից հանել «ՀՀ տարածքային կառավարման և ենթակառուցվածքների նախարարություն» գրառմամբ և հաջորդիվ երեք տողերը,  բ) N 2 հավելվածում 1049 Ճանապարհային ցանցի բարելավում և 1212 Տարածքային զարգացում ծրագրերի տողերից վերև համապատասխանաբար ավելացնել նոր տողեր՝ «ՀՀ տարածքային կառավարման և ենթակառուցվածքների նախարարություն» գրառմամբ,  գ) N 3 հավելվածի վերնագրից հանել 9.9 և 9.14 աղյուսակների հղումները, «ՀՀ Տավուշի մարզպետարան» բառերը փոխարինել «ՀՀ տարածքային կառավարման և ենթակառուցվածքների նախարարություն» բառերով, ինչպես նաև 1049 և 1212 ծրագրերի աղյուսակները ներկայացնել միասնական աղյուսակի տեսքով: | 1. Չի ընդունվել:  2.Ընդունվել է ի գիտություն  3.Ընդունվել է  Ընդունվել է  Ընդունվել է  Ընդունվել է | 1. Հաշվի առնելով, որ Բերդ համայնքի մանկապարտեզներում (Վարագավան, Պառավաքար) շինարարական աշխատանքների մեծ մասն արդեն կատարված են, աշխատանքների ավարտման նպատակով անհրաժեշտություն է առաջանում պետական աջակցության ցուցաբերումը:  2. Վերաբաշխումների թույլատրելի մնացորդային 1,9 մլրդ դրամ գումարի դիմաց Նախագծով առաջարկվում է մոտ 5,8 մլն դրամի վերաբաշխումը:  3.Հաշվի առնելով, որ Սևքար համայնքի խմելու ջրի շուրջօրյա ջրամատակարարման ապահովման աշխատանքներն իրականացվելու են 2021 թվականին, այն նախագծից հանվում է, իսկ Բերդ համայնքի մանկապարտեզների բարեկարգման աշխատանքների համար անհրաժեշտ շինանյութերը ձեռք են բերվելու «Գնումների մասին» ՀՀ օրենքի պահանջներին համապատասխան:  Կատարվել է համապատասխան շտկում  Կատարվել է համապատասխան շտկում  Կատարվել է համապատասխան շտկում |
| 2. | ՀՀ առողջապահության նախարարության 16.12.2020թ. N ԱԹ//27889-2020 գրություն | «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի լրամշակված տարբերակի վերաբերյալ դիտողություններ և առաջարկություններ չկան։ | Ընդունվել է ի գիտություն |  |